Ekstra Bladet kan nu afsløre, at gerningsmanden til de to terroranslag i København er Omar Abdel Hamid El-Hussein. Han blev 22 år.

Ved du noget, så kontakt os. Sms/mms til 1224 (alm. takst), eller send mail til 1224@eb.dk.

Kilder bekræfter nu over for Ekstra Bladet, at gerningsmanden til weekendens to terroranslag er Omar Abdel Hamid El-Hussein. Oplysningerne stemmer overens med et foto, der har været i cirkulation, og det faktum, at manden har en fortid i bandemiljøet. Det har politiet oplyst.

Ifølge Ekstra Bladets oplysninger har Omar Abdel Hamid El-Hussein kun været løsladt fra fængslet i omkring to uger.

Her ligger den formodede gerningsmand dræbt

Han har tidligere, i november 2013, været i politiets søgelys for et groft knivstikkeri ved Ny Ellebjerg Station. Her blev en 19-årig mand stukket flere gange i det ene ben og i balden med en stor kniv. Dengang blev han efterlyst for overfaldet, senere blev han anholdt og dømt. I december 2014 blev han idømt to års fængsel for grov vold. Det er formentlig den lange periode med varetægtsfængsling, som betyder, at Omar Abdel Hamid El-Hussein allerede var på fri fod igen.

Terrormistænkt løsladt for to uger siden

Se også: Danskerne takker Københavns Politi

PET-chef Jens Madsen har tidligere i dag på et pressemøde på Politigården bekræftet, at man havde den formodede gerningsmand 'inden for radaren'. Jens Madsen ville dog ikke oplyse, om det var i forbindelse med et islamistisk miljø.

Politiet har i dag udstyret med et foto udspurgt folk på Nørrebro om manden, der menes at stå bag både lørdagens skudepisode ved Krudttønden på Østerbro og nattens attentat ved den jødiske synagoge på Krystalgade i Indre By. To civile døde ved angrebene, og i alt fem politifolk blev såret.

Mistænkte var indenfor PETs radar

Omar Abdel Hamid El-Hussein blev 22 år gammel og var født og opvokset i Danmark. Ifølge Ekstra Bladets oplysninger skulle han have været tilknyttet gruppen Brothas, der udspringer fra området omkring Mjølnerparken. Her var politiet tidligere i dag, søndag, talstærkt til stede for at ransage flere lejligheder. På en adresse fandt man et våben, der efter alt at dømme er gerningsvåbnet fra et eller begge angreb.

Gerningsmanden blev skudt af politiet ved Nørrebro Station efter en større menneskejagt. Politiet afspærrede store områder i Indre By og omkring Nørreport Station.

Politiet var tidligere i dag massivt tilstede ved en netcafé på Nørrebrogade, hvor Omar Abdel Hamid El-Hussein ifølge Ekstra Bladets oplysninger tidligere har opholdt sig.

Ifølge caféens ejer konfiskerede politiet overvågningsoptagelser fra stedet, ligesom de også kopierede indholdet på flere af computerne. Fire unge mænd blev under ransagningen anholdt og ført væk.

Ekstra Bladet har siden de første skud på Østerbro lørdag eftermiddag dækket terrorangrebene i København tæt. Fra mandag klokken 07 kan du igen se med på Ekstra Bladet TV, når vi fortsætter dækningen fra klokken 07 mandag.

PET kendte til den formodede gerningsmand